
Republika Hrvatska
Općinski sud u Rijeci
Prekršajni odjel					Poslovni broj Pp Ikp-2580/2025-6

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđenog Maria Gržinića zbog prekršaja iz članka 42. stavka 2. i drugih Zakona o računovodstvu (Narodne novine broj 85/24, 145/24), u povodu prijedloga Financijske agencije Regionalni centar Rijeka Klasa: 120-02/22-04/2567 od 10. studenog 2025., dana 24. travnja 2026.,

r i j e š i o  j e

Na temelju članka 14. stavka 1. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) obustavlja se izvršenje prekršajnopravne sankcije, novčane kazne izrečene prekršajnim nalogom Financijske agencije Regionalni centar Rijeka Klasa: 120-02/22-04/2567 od 26. siječnja 2022. u odnosu na osuđenog Maria Gržinića. 

Obrazloženje

1. Odlukom o prekršaju citiranom u izreci osuđeniku je izrečena novčana kazna. Odluka o prekršaju postala je pravomoćna 28. ožujka 2023. 

2. U odnosu na osuđenika je rješenjem Općinskog suda u Rijeci poslovni broj Pp Ikp-2580/2025 od 14. studenog 2025. neplaćena novčana kazna zamijenjena radom za opće dobro. Rješenje nije postalo pravomoćno.

3. Člankom 14. stavkom 1. PZ određeno je da se izrečena prekršajnopravna sankcija ne može izvršiti kad od pravomoćnosti odluke kojom je izrečena protekne tri godine.

4. S obzirom da je od dana pravomoćnosti odluke o prekršaju, 28. ožujka 2023.,  proteklo više od tri godine, nastupila je zastara izvršenja prekršajnopravnih sankcija zbog čega je postupak izvršenja valjalo obustaviti.

5. S obzirom na navedeno odlučeno je kao u izreci rješenja.

U Rijeci 24. travnja 2026.

Zapisničar								Sudac

Maja Lekić, v.r.						Sanja Crljen Mrvoš, v.r.

UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.



DNA:
- ovlašteni tužitelj;
- osuđenik putem eOglasne ploče suda 



Za točnost otpravka - ovlašteni službenik

Maja Lekić

